**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

# **ΑΝΑΚΟΙΝΩΣΗ – ΠΡΟΚΗΡΥΞΗ 2017-2018**

Πρόγραμμα Μεταπτυχιακών Σπουδών

«**Δημιουργική Γραφή**»

**Διετής φοίτηση (4 εξάμηνα) με δίδακτρα**

**κύκλοι μαθημάτων**

**(θεωρητικά / εργαστηριακά,  συμπυκνωμένα και εντατικά)**

Διδάσκουν**: δόκιμοι συγγραφείς, δημιουργοί και πανεπιστημιακοί**

**(Πιστοποιείται η παιδαγωγική επάρκεια)**

Ειδικός σύμβουλος Προγράμματος: Θανάσης Βαλτινός,

συγγραφέας και ακαδημαϊκός

Επιστημονικά Υπεύθυνος Προγράμματος: Κωτόπουλος Η. Τριαντάφυλλος,

ποιητής και πανεπιστημιακός

Το Τμήμα Νηπιαγωγών της Παιδαγωγικής Σχολής του Πανεπιστημίου Δυτικής Μακεδονίας, στο πλαίσιο της λειτουργίας του Π.Μ.Σ. «Δημιουργική Γραφή» (ΦΕΚ 1409 τ. Β΄/3-6-2014), καλεί τους ενδιαφερόμενους να υποβάλουν αίτηση, για το ακαδημαϊκό έτος 2017-18. Οι αιτήσεις θα γίνονται δεκτές από τις 5 Μαίου 2017 ως τις 30 Ιουνίου 2017. Ο αριθμός των εισακτέων στο Πρόγραμμα ορίζεται σε 50 φοιτητές ανά ακαδημαϊκό έτος, οι οποίοι χωρίζονται σε δύο Τμήματα των 25 ατόμων το καθένα. Κάθε Τμήμα αντιστοιχεί σε μία από τις παρακάτω κατευθύνσεις:

1. Συγγραφή
2. Εκπαίδευση

Η ελάχιστη χρονική διάρκεια φοίτησης ορίζεται σε τρία (3) διδακτικά εξάμηνα και ο φοιτητής οφείλει στο τέταρτο (4ο) να ξεκινήσει ή και να ολοκληρώσει την εκπόνηση Διπλωματικής Εργασίας.

 Τα μαθήματα και τα σεμινάρια θα γίνονται **συμπυκνωμένα** και **εντατικά,** στη Φλώρινα και ορισμένα στην Αθήνα και στη Θεσσαλονίκη· οι παρακολουθήσεις λαμβάνουν χώρα σε μη εργάσιμες ημέρες (κατά μέσον όρο μία φορά τον μήνα, από Παρασκευή απόγευμα έως Κυριακή μεσημέρι). Θα προσφέρονται σεμιναριακά, μη υποχρεωτικά, μαθήματα μέσω ψηφιακής πλατφόρμας. Τα μαθήματα, εργαστηριακά και θεωρητικά, διδάσκονται από πανεπιστημιακούς δασκάλους, δόκιμους συγγραφείς και δημιουργούς.

Κατά το ακαδημαϊκό έτος 2017 – 18 θα διδάξουν οι διακεκριμένοι καθηγητές Δημιουργικής Γραφής, Graeme Harper (Πρύτανης Honors College, Πανεπιστήμιο Oakland, Διευθυντής του Michigan Center for Undergraduate Research) και Melrose Andrew (Καθηγητής Παιδικής γραφής, Σχολή τεχνών, Πανεπιστήμιο Winchester). Επιπλέον, ενδεικτικά αναφέρουμε ορισμένους από τους μόνιμους συνεργάτες που θα διδάξουν κατά την ακαδημαϊκή χρονιά 2015-16: Θανάσης Βαλτινός (συγγραφέας–ακαδημαϊκός), Τίτος Πατρίκιος (ποιητής), Μισέλ Φάις (συγγραφέας), Γιώργος Παναγιωτίδης (συγγραφέας), Κωτόπουλος Η. Τριαντάφυλλος (συγγραφέας–πανεπιστημιακός), Αλκίνοος Ιωαννίδης (τραγουδοποιός), Χρήστος Θηβαίος (τραγουδοποιός), Θάνος Μικρούτσικος (συνθέτης), Γιώργος Φειδάς (σεναριογράφος), Πάνος Ιωσηφέλης (σκηνοθέτης-πανεπιστημιακός), Πένυ Φυλακτάκη (θεατρική συγγραφέας) κ. ά. . Παράλληλα, μαθήματα θα πραγματοποιήσουν οι διακεκριμένοι πανεπιστημιακοί δάσκαλοι Θεόδωρος Παπαγγελής (ακαδημαϊκός), Κωνσταντίνος Ντίνας, Ευρυπίδης Γαραντούδης, Αγγέλα Καστρινάκη κ. ά.

Κατά τη διάρκεια των μαθημάτων δίνεται η ευκαιρία διασύνδεσης των φοιτητών με δημόσιους και ιδιωτικούς οργανισμούς και εταιρίες που δραστηριοποιούνται στο χώρο της εκπαίδευσης και της γραφής, ενώ ενθαρρύνεται η συμμετοχή των φοιτητών σε ποικίλους διαγωνισμούς γραφής, πανελλήνιους και διεθνείς. Δίνεται, επίσης, η δυνατότητα συνεργασίας με πολλούς εκδοτικούς οίκους (π.χ. Libron Εκδοτική, Γραφομηχανή κ.ά). Οι διαρκείς και σημαντικές βραβεύσεις, διακρίσεις και εκδοτικές επιτυχίες των αποφοίτων και ενεργών φοιτητών μας αποδεικνύουν την παραγωγική συνεργασία μεταξύ του Προγράμματος και συναφών εργασιακών κλάδων και τομέων, ενώ η ενσωμάτωση των αρχών και των τεχνικών της Δημιουργικής Γραφής στον εκπαιδευτικό χώρο έχει οδηγήσει σε πολλαπλές συνεργασίες των φοιτητών μας με εκπαιδευτικά ιδρύματα.

 Τα δίδακτρα ανέρχονται συνολικά στο ποσό των 3.800 €. Κατά το πρώτο δεκαήμερο του κάθε εξαμήνου οι μεταπτυχιακοί φοιτητές καταβάλλουν τα αντίστοιχα δίδακτρα (950 €). Σε περίπτωση διακοπής της φοίτησης, τα καταβληθέντα δίδακτρα δεν επιστρέφονται. Κατά την κρίση της Συντονιστικής Επιτροπής και τις οικονομικές δυνατότητες του Π.Μ.Σ. θα προσφέρονται δέκα (10) υποτροφίες των 500€ η καθεμία στους πρωτεύσαντες –πέντε από κάθε κατεύθυνση- των εισαγωγικών εξετάσεων για το Α’ έτος σπουδών.

 Για το δικαίωμα συμμετοχής των υποψηφίων στις διαδικασίες επιλογής προαπαιτείται η καταβολή χρηματικού ποσού 50 € στον λογαριασμό 5250-038184-576 (ΤΡΑΠΕΖΑ ΠΕΙΡΑΙΩΣ) της Επιτροπής Ερευνών του Πανεπιστημίου Δυτικής Μακεδονίας. (Σε περίπτωση μη προσέλευσης του υποψηφίου ή μη επιλογής του τα εξέταστρα δεν επιστρέφονται).

Διαδικασία Υποβολής Υποψηφιότητας

Ο υποψήφιος καλείται να αποστείλει στη Γραμματεία φάκελο υποψηφιότητας με τα παρακάτω δικαιολογητικά κατά το προαναφερόμενο χρονικό διάστημα.

**Απαιτούμενα Δικαιολογητικά**

Οι υποψήφιοι θα πρέπει να κατέχουν πτυχίο ΑΕΙ ή ΑΤΕΙ της ημεδαπής ή ομοταγών τμημάτων της αλλοδαπής. Ο φάκελος υποψηφιότητας περιλαμβάνει τα ακόλουθα:

1.  Αίτηση (απλή) του ενδιαφερομένου, της κατεύθυνσης που επιθυμεί (βλ. συνημμένο δείγμα εδώ, στο τέλος. ΠΡΟΣΟΧΗ: 2 ΕΝΤΥΠΑ ΑΙΤΗΣΕΩΝ, ΕΝΑ ΓΙΑ ΚΑΘΕ ΚΑΤΕΥΘΥΝΣΗ).

2.  Αναλυτικό (εργο-)βιογραφικό σημείωμα με συνημμένα τα φωτοαντίγραφα των τίτλων σπουδών (δεν απαιτείται επικύρωση). Τα πρωτότυπα πιστοποιητικά θα τα επιδείξουν οι επιτυχόντες υποψήφιοι, όταν τους ζητηθούν από τη Γραμματεία του ΠΜΣ, ώστε να πραγματοποιηθεί ο απαραίτητος έλεγχος. Όσοι δεν τα προσκομίσουν αποκλείονται αυτόματα.

3. Μια επιστημονική γραπτή εργασία (προπτυχιακή, μεταπτυχιακή ή άλλη) ή μέρος εργασίας, 1-20 το πολύ ευανάγνωστων σελίδων, εφ’ όσον υπάρχει.

4.  Τρία (3) ως πέντε (5) κείμενα λογοτεχνικού ή ελεύθερου ύφους (διήγημα, στίχοι, προσωπικές ημερολογιακές σημειώσεις κ.τ.ό.), 1-10 το πολύ ευανάγνωστων σελίδων το καθένα.

5. Φωτοτυπία του δελτίου αστυνομικής ταυτότητας ή του διαβατηρίου.

6. Μία πρόσφατη φωτογραφία μεγέθους ταυτότητας.

7. Παραστατικό της Τράπεζας Πειραιώς για την καταβολή των εξετάστρων (50 €).

8. Στον ίδιο φάκελο μπορεί να περιληφθεί και ό,τι άλλο κρίνει ο υποψήφιος ως συναφές και διαφωτιστικό της προσωπικότητάς του (πιστοποίηση για ξένες γλώσσες ή μουσικές, εικαστικές, θεατρολογικές και οποιεσδήποτε άλλες γνώσεις και εμπειρίες).

Ο φάκελος υποψηφιότητας αποστέλλεται ταχυδρομικά στη διεύθυνση:

Πανεπιστήμιο Δυτικής Μακεδονίας

Κτήριο Διοίκησης, Πάρκο Αγίου Δημητρίου

Π.Μ.Σ. «Δημιουργική Γραφή»

(υπόψη κας Παπαμάρκου Ευαγγελίας)

Τ.Κ. 50132, Κοζάνη

**Η βαθμολογία θα προκύψει από:**

1. Τον φάκελο υποψηφιότητας (60%).

3. Την προφορική συνέντευξη (40%) με τους υποψηφίους.

ΣΗΜ.: Στο πλαίσιο  της συνέντευξης σταθμίζεται η  γενικότερη συγκρότηση του υποψηφίου, άλλα πρόσθετα προσόντα, καθώς και τα κίνητρα και οι στόχοι του για την επιλογή του συγκεκριμένου Π.Μ.Σ.

Βιβλιογραφία

Η βιβλιογραφία είναι ενδεικτική και δεν αποτελεί εξεταστέα ύλη, παρά συνιστά το υποστηρικτικό πλαίσιο που προϊδεάζει για τις απαιτήσεις της προφορικής συνέντευξης:

* Stephen King, Περί συγγραφής […], εκδ. Bell, Αθήνα 2006.
* Μίμης Σουλιώτης, «Μου αφήνεις 50 δραχμές για τσιγάρα;», εκδ. Πανεπιστημίου Μακεδονίας, Θεσσαλονίκη 2009.
* Μανίνα Ζουμπουλάκη, Πώς να Γράψεις, εκδ. Introbooks, Αθήνα 2007
* Τριαντάφυλλος Η. Κωτόπουλος, Μαρία Ζωγράφου, Άννα Βακάλη, Η Δημιουργική Γραφή στο Νηπιαγωγείο, εκδ. Επίκεντρο, Θεσσαλονίκη 2013.
* Το αφιέρωμα «Δημιουργική Γραφή και Εκπαίδευση», ηλεκτρονικό περιοδικό Keimena, τεύχος 15, Ιούλιος 2012.

<http://keimena.ece.uth.gr/main/index.php?option=com_content&view=category&id=59&Itemid=95>

* Ένα ελληνόγλωσσο λογοτεχνικό βιβλίο (ποιητική συλλογή ή μυθιστόρημα ή τόμος διηγημάτων, ενός Έλληνα είτε ξένου, γνωστού και δόκιμου συγγραφέα) της προσωπικής επιλογής του υποψηφίου.

Η διαδικασία επιλογής των υποψηφίων θα διεξαχθεί στις αρχές Ιουλίου 2017.  Τα αποτελέσματα και περισσότερες πληροφορίες θα αναρτηθούν στις σχετικές ιστοσελίδες ([http://www.nured.uowm.gr](http://www.nured.uowm.gr/) και <http://blogs.uowm.gr/dim-grafi/>) μέχρι τις 10 Ιουλίου 2017.

Για τα νεότερα οι ενδιαφερόμενοι θα μπορούν να ενημερώνονται από την ιστοσελίδα <http://blogs.uowm.gr/dim-grafi/> ή [http://www.nured.uowm.gr](http://www.nured.uowm.gr/) ή να απευθύνονται στην Γραμματεία του Π.Μ.Σ. «Δημιουργική Γραφή», καθημερινά και ώρες 11 π.μ.─2 μ.μ.

Υπεύθυνη: κα Ευαγγελία Παπαμάρκου

τηλ.: 23850 55132

 e-mail:mfa.cw.secretariat@gmail.com

Ο Διευθυντής και Επιστημονικά Υπεύθυνος του Προγράμματος

Κωτόπουλος Η. Τριαντάφυλλος

Αναπληρωτής Καθηγητής Δημιουργικής Γραφής και Νεοελληνικής Λογοτεχνίας, Πανεπιστήμιο Δυτικής Μακεδονίας

# Α Ι Τ Η Σ Η

ΕΠΩΝΥΜΟ:………………………….

### ΟΝΟΜΑ:……………………………….

ΠΑΤΡΩΝΥΜΟ:……………………….

ΑΡ. ΤΑΥΤΟΤΗΤΑΣ:.……………….

ΔΙΕΥΘΥΝΣΗ:………………………....

……………………………………….......

ΤΗΛ. ΕΠΙΚΟΙΝΩΝΙΑΣ:…………….

………………………………………......

Ε-mail: ………………………………..

ΒΑΣΙΚΕΣ ΣΠΟΥΔΕΣ

(ΣΧΟΛΗ/ΤΜΗΜΑ) ……………………………………….

………………………………………...

………………………………………...

ΚΑΤΕΥΘΥΝΣΗ: «ΣΥΓΓΡΑΦΗ»

Φλώρινα, …………………….. 2017

ΣΥΝΗΜΜΕΝΑ:

1. Βιογραφικό Σημείωμα

2. Αντίγραφο Πτυχίου

3. ………………………

4. ………………………

5. ………………………

6. ………………………

7. ………………………

8. ……………………...

ΠΡΟΣ

Τη Γραμματεία του Π.Μ.Σ. «Δημιουργική γραφή» του Πανεπιστημίου Δυτικής Μακεδονίας.

Παρακαλώ να κάνετε δεκτή την αίτηση υποψηφιότητάς μου για τις διαδικασίες επιλογής του Προγράμματος Μεταπτυχιακών Σπουδών «Δημιουργική Γραφή», στην κατεύθυνση «ΣΥΓΓΡΑΦΗ», προκειμένου να φοιτήσω, εφ’ όσον εισαχθώ, κατά τα ακαδημαϊκά έτη 2017 – 2018 και 2018 – 2019.

Ο/Η αιτ………..

(ΥΠΟΓΡΑΦΗ)

# Α Ι Τ Η Σ Η

ΕΠΩΝΥΜΟ:………………………….

### ΟΝΟΜΑ:……………………………….

ΠΑΤΡΩΝΥΜΟ:……………………….

ΑΡ. ΤΑΥΤΟΤΗΤΑΣ:.……………….

ΔΙΕΥΘΥΝΣΗ:………………………....

……………………………………….......

ΤΗΛ. ΕΠΙΚΟΙΝΩΝΙΑΣ:…………….

………………………………………......

Ε-mail: ………………………………..

ΒΑΣΙΚΕΣ ΣΠΟΥΔΕΣ

(ΣΧΟΛΗ/ΤΜΗΜΑ) ……………………………………….

………………………………………...

………………………………………...

ΚΑΤΕΥΘΥΝΣΗ: « ΕΚΠΑΙΔΕΥΣΗ»

Φλώρινα, ………………………… 2017

ΣΥΝΗΜΜΕΝΑ:

1. Βιογραφικό Σημείωμα

2. Αντίγραφο Πτυχίου

3. ………………………

4. ………………………

5. ………………………

6. ………………………

7. ………………………

8. ……………………...

ΠΡΟΣ

Τη Γραμματεία του Π.Μ.Σ. «Δημιουργική γραφή» του Πανεπιστημίου Δυτικής Μακεδονίας.

Παρακαλώ να κάνετε δεκτή την αίτηση υποψηφιότητάς μου για τις διαδικασίες επιλογής του Προγράμματος Μεταπτυχιακών Σπουδών «Δημιουργική Γραφή», στην κατεύθυνση ΕΚΠΑΙΔΕΥΣΗ, προκειμένου να φοιτήσω, εφ’ όσον εισαχθώ, κατά τα ακαδημαϊκά έτη 2017 – 2018 και 2018 – 2019.

Ο/Η αιτ………..

 (ΥΠΟΓΡΑΦΗ)